
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2023. gada 6. aprīļa rīkojumā Nr. 197 "Par 2.1.3.1.i. investīcijas projekta "Klīnisko universitāšu slimnīcu onkoloģijas pacienta datu apmaiņas platformas izveide" pases apstiprināšanu"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Rīkojuma grozījumu projekta mērķis ir grozīt projekta pasi, precizējot projekta finansējuma sadalījumu.
Rīkojuma projekta izstrāde ir balstīta uz  Ministru kabineta  (turpmāk - MK) 2026. gada 5. maija noteikumiem Nr. 242 "Grozījumi Ministru kabineta 2022. gada 14 jūlija noteikumos Nr. 435 "Eiropas Savienības Atveseļošanas un noturības mehānisma plāna 2. komponentes "Digitālā transformācija" 2.1. reformu un investīciju virziena "Valsts pārvaldes, tai skaitā pašvaldību, digitālā transformācija" īstenošanas noteikumi", kurā ir veiktas izmaiņas attiecībā uz projekta papildinošo aktivitāšu īstenošanu, kas var tikt pagarinātas līdz 2026.gada 31.oktobrim, ja projekta rādītāji ir sasniegti līdz 2026.gada 31.maijam.
Projekta pagarinātajā termiņā ietaupītais finansējums tiks novirzīts projekta vadības nodrošināšanai, projekta rezultātu nostiprināšanai, risinājuma ieviešanas un lietošanas paplašināšanai klīniskajās universitātes slimnīcās (turpmāk – KUS). Aktivitātes būtu vērstas uz plašāku ārstniecības un ārstniecības atbalsta personu apmācību, metodisko materiālu sagatavošanu, risinājuma lietošanas atbalstu, starpinstitucionālās sadarbības stiprināšanu un risinājuma izmantošanas monitoringu.
Īstenojot projektu, sadarbības partneri nodrošina, ka atbalstāmo darbību īstenošanai nepieciešamie pakalpojumu sniedzēji tiek piesaistīti, īstenojot atklātu, pārredzamu, nediskriminējošu un konkurenci nodrošinošu procedūru. Būtisku daļu no projekta papildinošajām aktivitātēm iespējams veikt pamatā izmantojot KUS iekšēji pieejamos resursus, kas ļautu samazināt izdevumus risinājuma ieviešanai un attīstībai un paveikt plašāku darba apjomu. Veicot būtisku daļu no projekta īstenošanas ar iekšēji pieejamiem resursiem, ir panākts ietaupījums arī pakalpojumu izmaksās plānotajās pozīcijās. Līdz ar to ir nepieciešams veikt finansējuma pārdali starp budžeta pozīcijām, pārceļot daļu līdzekļu no sākotnēji pakalpojumu izmaksām plānotajām pozīcijām uz īstenošanā iesaistītā personāla atlīdzības pozīciju. Šāds sadalījums veicina efektīvu projekta papildinošo aktivitāšu īstenošanu. Atbilstoši projekta pases grozījumiem tiks veikti grozījumi arī vienošanās par investīciju projekta īstenošanu.
1.2. Mērķis
Mērķa apraksts
Grozījumi tiek veikti ar mērķi, lai risinātu finansējuma pārdali starp budžeta pozīcijām, nodrošinot plašāku personāla iesaisti projekta papildinošo aktivitāšu īstenošanā, piesaistot zinošus un kvalificētus ekspertus, kas jau bijuši iesaistīti projekta mērķu sasniegšanā. Šāds risinājums ir lietderīgāks, piemērotāks un saimnieciski izdevīgāks.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Pašreizējais projekta vadības un īstenošanas personāla izmaksu sadalījums nenodrošina maksimāli lietderīgākās pieejamā projekta finansējuma izlietošanas iespējas, jo iespējams plašākā apjomā izmantot projekta partneru personālu ar nepieciešamo kvalifikāciju, pieredzi un zināšanām, kas kalpotu projekta papildinošo aktivitāšu īstenošanai. Esošais izmaksu sadalījums rada situāciju, kad īstenošanas personāla iesaiste ir ierobežota, kavējot veikt objektīvu izvēli par piemērotāko darbu veicēju konkrētajam uzdevumam. Tas var novest pie situācijas, kurā administratīvā noslodze iepirkumu un līgumu slēgšanai var ietekmēt projekta papildinošo aktivitāšu īstenošanas procesu, var būt jāveic kompromisi kvalitātes ziņā, kā arī ārpakalpojumu izmantošana, neiesaistot iekšējos ekspertus ilgtermiņā var radīt papildu izmaksas un apgrūtināt projekta turpmāko uzturēšanu un attīstību pēc tā noslēguma.
Problēmas un risinājumi
Problēmas apraksts
Ja finansējums projekta papildinošo aktivitāšu īstenošanas izmaksām netiks izmainīts, tas būtiski ietekmēs to realizāciju vairākos aspektos. Pirmkārt, ierobežojumi projekta īstenošanas personāla atlīdzībai rada situāciju, kad primāri jāizvēlas ārējie pakalpojuma sniedzēji, kavējot veikt objektīvu izvēli par piemērotāko darbu veicēju konkrētajam uzdevumam. Kvalificētu un pieredzējušu slimnīcu ekspertu pieredze un padziļināta izpratne par organizācijas darbības procesiem, struktūru un prasībām var sniegt būtisku pienesumu projekta papildinošo aktivitāšu īstenošanai un kvalitātes nodrošināšanai. 
Administratīvā noslodze iepirkumu un līgumu slēgšanai izmantojot tikai ārpakalpojuma sniedzējus, var ietekmēt projekta papildinošo aktivitāšu īstenošanu, var būt jāveic kompromisi kvalitātes ziņā. Bez pietiekami kompetenta personāla iesaistes projekta papildinošo aktivitāšu īstenošana varētu būt lēnāka un zemākas kvalitātes.
Risinājuma apraksts
Projekta partneriem būtu lietderīgāk, piemērotāk un saimnieciski izdevīgāk projekta papildinošo aktivitāšu realizācijā atbilstoši savām iespējām iesaistīt savus resursus un ekspertus ar jau esošu pieredzi, tādējādi nodrošinot projekta pēctecību un veicinot darbinieku iesaisti projekta rezultātu ietvaros izveidoto risinājumu ilgtermiņa attīstībā. Tāpat esošo darbinieku iesaiste lielākā apmērā ļautu operatīvi veikt darbus, gan samazinot komunikācijai nepieciešamo laiku un resursus, gan izvairoties no citu piegādātāju administratīvo izmaksu segšanas, kas tiek attiecinātas uz sniegto pakalpojumu. Izpratne par nozares standartiem, regulējumu, medicīnisko terminoloģiju un esošajiem informācijas tehnoloģiju risinājumiem ļauj efektīvāk un produktīvāk izprast esošos procesus, tādējādi veicinot projekta papildinošo aktivitāšu īstenošanu.
Iekšējās atbalsta komandas, strādājot ciešā saiknē ar slimnīcas personālu, ir labāk informēti par konkrētām vajadzībām un procesu sarežģītību, tādējādi ļaujot precīzāk un efektīvāk veidot komunikāciju ar lietotāju par sistēmas funkcionalitāti, kas precīzi atbilst lietotāju prasībām. Salīdzinājumā, ārpakalpojumu sniedzējiem var būt nepieciešams ilgāks laiks, lai iedziļinātos un saprastu specifiskas darbības un vajadzības. Lai veicinātu ārpakalpojuma sniedzēja izpratni, tas aizņemtu gan vairāk slimnīcas personāla laiku, gan aizņemtu esošo slimnīcas informācijas sistēmas un uzturēšanas daļas darbinieku laika resursus, lai izskaidrotu detaļas. Šis potenciāli var aizņemt vairāk laika resursus nekā veicot šo ar iekšējiem resursiem. Iekšējie atbalsta komandas bieži vien var veikt nepieciešamo lietotāju apmācību un atbalstu ātrāk un efektīvāk, samazinot nepieciešamību pēc dārgiem ārpakalpojumiem un mazinot komunikācijas sarežģītību.
Slimnīcas informācijas sistēmās apstrādātie dati bieži ietver sensitīvu pacientu informāciju, kas padara datu drošību par kritisku faktoru. Iekšējais atbalsts, būdami daļa no organizācijas, ir labāk informēti par attiecīgajiem datu aizsardzības principiem un prasībām. Turklāt iekšējo resursu izmantošana samazina risku, ka sensitīva informācija varētu nonākt trešo personu rokās, kas var notikt, izmantojot ārpakalpojumus.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Jā
Apraksts
Projekta papildinošo aktivitāšu īstenošanas rezultātā plānotie ieguvumi:
- ārstniecības personu kompetences paaugstināšana darbā ar jaunajiem risinājumiem, veicinot vienotu pieeju risinājuma izmantošanā;
- ārstniecības procesa efektivitātes paaugstināšana;
- veselības aprūpes pakalpojumu pieejamības un kvalitātes paaugstināšana.
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
-
Juridiskās personas
SIA "Rīgas Austrumu klīniskā universitātes slimnīca"
VSIA "Bērnu klīniskās universitātes slimnīca"
VSIA "Paula Stradiņa klīniskās universitātes slimnīca"
SIA "Latvijas Digitālās veselības centrs"
Valsts digitālās attīstības aģentūra
Slimību profilakses un kontroles centrs
Nacionālais veselības dienests
Ietekmes apraksts
Veselības nozares līdzšinējā digitalizācija ārstniecības iestādēs virzīta atbilstoši pieejamajiem resursiem, katrai KUS to nodrošinot patstāvīgi ierobežotā finansējuma ietvaros. Straujākai digitalizācijas izaugsmei nepieciešams konsolidēt resursus un veicināt savstarpējo sadarbību, lai pilnveidotu un paplašinātu ārstniecības pakalpojumu sniegšanas kvalitāti, tai skaitā datu apmaiņu, pieejamību, aktualitāti gan slimnīcās, gan starp tām, gan vienotajā veselības nozares elektroniskās informācijas sistēmā (e-veselības IS). Vienota datu apmaiņas risinājuma padziļināta lietotāju apmācību, atbalsta un monitoringa nodrošināšana KUS un SPKC, iesaistot LDVC efektīvas pārvaldības nodrošināšanai, ļaus kopīgi izmantot resursus, samazinot izmaksas un palielinot efektivitāti, atbalstot standartizētus procesus un procedūru ieviešanu KUS, un ļaujot veicināt ātrāku inovāciju veselības nozarē.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Jā

	Rādītājs
	2026
	Turpmākie trīs gadi (euro)

	
	
	2027
	2028
	2029

	
	saskaņā ar valsts budžetu kārtējam gadam
	izmaiņas kārtējā gadā, salīdzinot ar valsts budžetu kārtējam gadam
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru

	1
	2
	3
	4
	5
	6
	7
	8

	1. Budžeta ieņēmumi
	0
	2 442 493
	0
	0
	0
	0
	0

	1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi
	0
	2 442 493
	0
	0
	0
	0
	0

	1.2. valsts speciālais budžets
	0
	0
	0
	0
	0
	0
	0

	1.3. pašvaldību budžets
	0
	0
	0
	0
	0
	0
	0

	2. Budžeta izdevumi
	0
	2 906 735
	0
	414 271
	0
	414 271
	414 271

	2.1. valsts pamatbudžets
	0
	2 906 735
	0
	414 271
	0
	414 271
	414 271

	2.2. valsts speciālais budžets
	0
	0
	0
	0
	0
	0
	0

	2.3. pašvaldību budžets
	0
	0
	0
	0
	0
	0
	0

	3. Finansiālā ietekme
	0
	-464 242
	0
	-414 271
	0
	-414 271
	-414 271

	3.1. valsts pamatbudžets
	0
	-464 242
	0
	-414 271
	0
	-414 271
	-414 271

	3.2. speciālais budžets
	0
	0
	0
	0
	0
	0
	0

	3.3. pašvaldību budžets
	0
	0
	0
	0
	0
	0
	0

	4. Finanšu līdzekļi papildu izdevumu finansēšanai (kompensējošu izdevumu palielinājumu norāda ar "-" zīmi)
	0
	0
	0
	0
	0
	0
	0

	5. Precizēta finansiālā ietekme
	
	-464 242
	
	-414 271
	
	-414 271
	-414 271

	5.1. valsts pamatbudžets
	
	0
	
	0
	
	0
	0

	5.2. speciālais budžets
	
	0
	
	0
	
	0
	0

	5.3. pašvaldību budžets
	
	0
	
	0
	
	0
	0

	6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas (ex-ante) pielikumā)
		 
	2023 (izpilde)
	2024 (izpilde)
	2025 (izpilde)
	2026
	Kopā

	AF finansējums
	35 227
	341 450
	1 470 580
	2 442 493
	4 289 750

	Personāls, EKK 1000
	30 482
	301 033
	996 540
	1 234 197
	2 562 251

	Kapitāls, EKK 5000
	4 745
	40 417
	474 040
	1 208 396
	1 727 499

	PVN summa
	996
	8 370
	96 302
	257 107
	362 775

	Kopā:
	36 223
	349 820
	1 566 882
	2 699 600
	4 652 525


Atveseļošanas fonda plāna finansējums un valsts budžeta līdzfinansējums PVN segšanai tiek plānots Finanšu ministrijas (CFLA) budžeta apakšprogrammā un saskaņā ar Ministru kabineta 2018. gada 17. jūlija noteikumiem Nr. 421 “Kārtība, kādā veic gadskārtējā valsts budžeta likumā noteiktās apropriācijas izmaiņas” tiks pieprasīts no 74. resora “Gadskārtējā valsts budžeta izpildes procesā pārdalāmais finansējums” 80.00.00. programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. EKK personāla izmaksas, no finansējuma kas piešķirts  no ANM projekta. Tabulā norādītie dati par 2023., 2024. un 2025. gadu ir izpildes dati.
Projekta grozījumu rezultātā tika veikta papildus piešķirtā finansējuma sadale starp projekta izdevumu kategorijām, kas ietekmēja arī kopējo PVN summu. Precizēts finansējuma sadalījums starp koplietošanas platformas un informācijas sistēmu pilnveidojumiem un projekta īstenošanas personāla izmaksām atbilstoši veiktajiem iepirkumiem un paveiktajiem darbiem.
Lai nodrošinātu projekta rezultātā izstrādāto slimnīcas informācijas sistēmas moduļu ilgtermiņa darbību un uzturēšanu, norādīts uzturēšanas izmaksu finansējums 2026. gadā  207 136 euro un, sākot no 2027. gada, 414 271 euro gadā.

	6.1. detalizēts ieņēmumu aprēķins
	-

	6.2. detalizēts izdevumu aprēķins
	-

	7. Amata vietu skaita izmaiņas (palielinājuma gadījumā: izvērsts pamatojums, izvērtējums par esošo resursu pārskatīšanas iespējām, t.sk. vakanto štata vietu, ilgstošo vakanču izmantošanu u.c.)
	-



Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Sabiedrības līdzdalības kārtība projekta izstrādē netiek piemērota, jo projekts neatbilst Ministru kabineta 2024. gada 15. oktobra noteikumu Nr. 639 "Sabiedrības līdzdalības kārtība attīstības plānošanas procesā" 4. punktā noteiktajiem kritērijiem.
6.4. Cita informācija
Cita informācija
Projektā iesaistītas šādas institūcijas (projekta partneri):
- SIA “Rīgas Austrumu klīniskā universitātes slimnīca”;
- VSIA “Bērnu klīniskā universitātes slimnīca”;
- VSIA “P.Stradiņa klīniskā universitātes slimnīca”;
- Latvijas Digitālās veselības centrs;
- Slimību profilakses un kontroles centrs.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
SIA “Rīgas Austrumu klīniskā universitātes slimnīca”
VSIA “Bērnu klīniskā universitātes slimnīca”
VSIA “P.Stradiņa klīniskā universitātes slimnīca”
Latvijas Digitālās veselības centrs
Slimību profilakses un kontroles centrs
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Jā
	Efektivizēts, optimizēts un digitalizēts medicīniskās dokumentācijas aprites process starp KUS, pārizmantojot citā KUS iegūto informāciju

	6. Tiks veikta iekšējo institūcijas procesu digitalizācija
	Jā
	Efektivizēts, optimizēts un digitalizēts medicīniskās dokumentācijas aprites process starp KUS, pārizmantojot citā KUS iegūto informāciju

	7. Tiks veikta iekšējo institūcijas procesu optimizācija
	Jā
	Efektivizēts, optimizēts un digitalizēts medicīniskās dokumentācijas aprites process starp KUS, pārizmantojot citā KUS iegūto informāciju

	8. Cita informācija
	Nē
	-


7.5. Cita informācija
Cita informācija
Iesaistītajām institūcijām jānodrošina projekta nepieciešamie resursi un kapacitāte projekta pārvaldībai un realizācijai.
Pēc projekta pabeigšanas Iesaistītajām institūcijām jānodrošina projekta rezultātā radīto produktu izmantošana piecus gadus pēc projekta beigām.
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Jā
Apraksts
Izveidots vienota datu apmaiņas platforma
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Jā
Apraksts
Projekta rezultātā tiks paaugstināta veselības aprūpes pakalpojumu pieejamība un kvalitāte onkoloģijas jomā.
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Jā
Apraksts
Projekta realizācijā jāievēro Vispārējās personas datu aizsardzības regulas un Veselības informācijas aizsardzības normatīvo regulējumu prasības.
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

